kardosdrur/scandi-wiki huggingface dataset:
Pave Pius

En række paver har heddet Pius:
 Pius I (140-155)
 Pius II (1458-1464)
 Pius III (1503: september til oktober)
 Pius IV (1559-1565)
 Pius V (1566-1572)
 Pius VI (1775-1799)
 Pius VII (1800-1823)
 Pius VIII (1829-1830)
 Pius IX (1846-1878)
 Pius X (1903-1914)
 Pius XI (1922-1939)
 Pius XII (1939-1958)
Shg.dk

shg.dk A/S var en dansk virksomhed, der solgte computerhardware og -software med hjemsted i Århus. Shg var et aktieselskab pr 1. januar 2002. Firmaet blev etableret i 1997 af Per Nielsen. Shg er i juni 2008 gået i betalingsstandsning efter i en årrække at have været en voksende virksomhed . 

shg.dk er Microsoft Gold Certified Partner og Microsoft Small Business Specialist.

Firmaet har i tre år i træk (2005-07) afholdt shgOpen, en computerspilmesse med bl.a. afholdelse af et uofficielt danmarksmesterskab i computerspil. ShgOpen blev afholdt i Ridehuset Århus 2005, Dronning Margrethe Hallerne Fredericia 2006 og Bellacentret København 2007.

Pr. den 10. maj 2011 er Proshop og shg.dk fusioneret til navnet Proshop.

Betalingsstandsning 
shg.dk A/S gik, i juni 2008, i betalingsstandsning, og senere gik virksomheden konkurs.

7. juli 2008 underskrev Proshop en kontrakt om at overtage dele af shg.dk, som startedes op i et nyt aktieselskab med samme navn samtidig med, at det gamle shg.dk gik konkurs.

Det nye shg.dk er nu at kende under cvr 31 59 25 69

Det selvstændige Shg.no i Norge afvikledes normalt mens shg.biz i Sverige var omfattet af konkursen.

Eksterne henvisninger 
 Firmaets hjemmeside

Kilder 

Etableret i 1997
Ophørt i 2011
Netbutikker i Danmark
It-virksomheder i Danmark
Svensk- og tosprogede kommuner i Finland

Dette er en liste over finske byer og kommuner hvor svensk har officiel status på kommuneniveau.

91,5 % af befolkningen i Finland taler finsk, og 5,5 % svensk (pr. 31. december 2006). Begge sprog er officielle. På lokalt niveau kan hver kommune bruge finsk, svensk eller være tosproget. Den finske sproglov siger at kommunen skal være tosproget hvis mere end 8 % af befolkningen, eller mindst 3.000, taler finsk (i svensksprogede kommuner) eller svensk (i finsksprogede kommuner). En tidligere tosproget kommune beholder denne status indtil procentandelen ryger under 6 %, men en kommune kan også vælge at beholde den tosprogede status også hvis andelen ryger under 6 %. Lojo er den eneste kommune som har benyttet sig af denne mulighed hidtil. Reglen om 3.000 talere blev indført på grund af at den svensksprogede minoritet i Åbo (omkring 9.000 personer) var mindre end 6 % af befolkningen. Reglen træder også ind i Vanda, hvor der er 6.000 svensksprogede; andre kommuner er tosprogede på grund af procentreglen.

Sprogloven gælder ikke på Åland, et selvstyret len som er ensproget svensk.

Under de nuværende regler, som gælder frem til 2012, er 19 af 416 finske kommuner ensproget svenske, og 43 er tosproget. Af disse 43 har 22 en svensksproget majoritet og 21 en finsksproget. De andre 354 kommuner er ensproget finske.

Bortset fra Åland er de svensktalende områder koncentreret på vestkysten af Mellersta Österbotten, Österbotten og Södra Österbotten, på sydkysten i landskaberne Nyland og Östra Nyland, og landskabet Egentliga Finland.

Liste 
Sprogkoder:
 sv = ensproget svensk
 sv–fi = tosproget, svensk majoritet
 fi–sv = tosproget, finsk majoritet

Se også 
 Finlandssvenskere
 Finlands kommuner

Referencer 

Sprog i Finland
Svensk sprog
Lister over sprog
Henrik Scharling

Carl Henrik Scharling (født 3. maj 1836 i København, død  6. juni 1920 på Frederiksberg) var en dansk teolog, professor og forfatter. Han er kendt for at have skrevet Ved Nytaarstid i Nøddebo Præstegaard, romanforlægget for komedien Nøddebo Præstegård, en dansk succes på både scenen og i filmudgaven. Han var desuden rektor ved Københavns Universitet i to omgange. Carl Henrik Scharling blev Ridder af Dannebrogordenen 1883, Dannebrogsmand 1890 og Kommandør af 2. grad 1895.

Forfatterskab 
Scharling blev student fra Metropolitanskolen 1854 og cand. theol. 1859. I 1860 påbegyndte Carl Henrik Scharling en treårig rejse. Han besøgte England, Frankrig, Holland, Tyskland, Italien, Schweiz, Palæstina og Egypten. Under pseudonymet "Nicolai, 18 Aar gammel" udsendte han fra rejsen Ved Nytaarstid i Nøddebo Præstegaard (1862). Fortsættelsen af Ved Nytaarstid i Nøddebo var påskønnet: Min Hustru og jeg, Fortælling af Nicolai, ung Ægtemand (1875).

Familie 
Faderen Carl Emil Scharling var professor i teologi. Hustruen Elisabeth Marie, født Tuxen (1842-94), datter af direktør ved Orlogsværftet Nicolai Elias Tuxen blev født på Christianshavn. Sønnen Carl Immanuel Scharling (1879-1951) blev biskop i Ribe Stift. Datteren Margrethe Scharling (1893-1970) blev gift med emeritus Christoffer Carl P. Dragsdahl, som var præst ved Grevinge kirke i 34 år indtil 1952. 

Carl Henrik Scharling er begravet på Assistens Kirkegård.

Eksterne henvisninger 
 
 
 

Romanforfattere fra Danmark
Danskere i 1800-tallet
Danskere i 1900-tallet
Henrik
Personer i Dansk Biografisk Leksikon
Personer i Kraks Blå Bog (afdøde)
Teologer fra Danmark
Personer fra København
Kommandører af Dannebrog
Rektorer ved Københavns Universitet
Faglitterære forfattere fra Danmark
Redaktører fra Danmark
Religionshistorikere
Dansksprogede forfattere fra Danmark
Studenter fra Metropolitanskolen
Præfiks (talord)

Præfikstalord eller præfiksnumeralier af græsk, latinsk og sanskrit oprindelse anvendes blandt andet i kemi og matematik.

Indenfor kemi anvendes mest græske talord, men latinske talord ses også - og disse talord kaldes blandt andet også kemiske præfikser og kemiske talord.

Tabel over præfiks talord

Eksempler 
Matematik:
 Pentagon (5-kant)
 Pentagram
 hexagon (6-kant)
 Oktaeder
 Polygon
 Polyeder
 Unitær matrix
 Binære talsystem
 Tetration
 Triangulering
 Trigonometri

Kemi:
 Nitrogendioxid
 Dinitrogenoxid
 Carbonmonosulfid
 Tetraphosphordecaoxid
 Natriumbicarbonat
 uranhexafluorid

Andre eksempler:
 Triskele
 September - 7. måned i den Romerske kalender - selvom det er den 9. i vores Gregorianske kalender.
 Oktober - 8. måned i den Romerske kalender - selvom det er den 10. i vores Gregorianske kalender.
 November - 9. måned i den Romerske kalender - selvom det er den 11. i vores Gregorianske kalender.
 December - 10. måned i den Romerske kalender - selvom det er den 12. i vores Gregorianske kalender.
 Diagram
 Quadrokopter
 Multikopter

Kilder/referencer 

Tal
Græsk sprog
Latinsk sprog
Carl Bøgh

Carl Henrik Bøgh (3. september 1827 – 19. oktober 1893) var en dansk maler.

Han var søn af skolelærer Hans Henrik Bøgh og hustru Marie Dorothea, f. Møller. Bror til Erik Bøgh (1822-1899). Gift 1863 med Anne Cathrine Sophie Henriette Møller, datter af herredsfoged Niels Møller og hustru Elisa f. Gertner. 

Efter at have været soldat i Treårskrigen begyndte han på Kunstakademiet og specialiserede sig i dyrmaleriet. Han udstillede første gang 1854 og fik 1857 den Neuhausenske Præmie for maleriet En Pranger med Heste. 

1860-61 var han i udlandet med akademiets rejseunderstøttelse og opholdt sig mest i Paris. I 1870 købte Den Kongelige Malerisamling billedet En Malkeplads og i 1875 En Rensdyrhjord drives til Malkepladsen. 

Han var i samtiden en meget populær maler, særligt for sine hjortemotiver og har desuden malet meget i Norge og Sverige.

I 1873 fik han titel af professor.

Eksterne henvisninger 

 Biografi i Dansk biografisk Lexicon, 1.udgave 1887-1905
 

Malere fra Danmark
Danskere i 1800-tallet
Personer i Treårskrigen fra Danmark
Titulære professorer fra Danmark
Personer i Dansk Biografisk Leksikon
Dyremalere
Modtagere af De Neuhausenske Præmier
Carl
Albert Larsen

Albert Larsen (5. april 1901, Frederiksberg – 5. september 1985, Frederiksberg) var en dansk løber og tidligere direktør i Dansk Shell A/S.

Larsen blev medlem af Københavns IF som 18-årig.

Satte 10 danske rekorder plus fem i stafet og vandt 17 danske mesterskaber plus otte i stafet.

Larsen var den første dansker som løb 1.500 meter på under fire minutter, da han 1930 på Stockholms Stadion løb på tiden 3,59,2. Han var fire gange på det danske landshold og deltog på 800 meter og 1.500 meter i OL 1924 i Paris og OL 1928 i Amsterdam begge gange nåede han til mellemheatet på 800 meter.

Danske mesterskaber 
 400 meter: 1933-34
 800 meter: 1925-1927, 1929-1930 og 1933-34
 1.500 meter: 1923-30

Bedste resultat 
 400 meter: 50,4
 800 meter: 1,56,0 1930
 1.000 meter: 2,32,4 1930
 1.500 meter: 3,59,2 Stockholms Stadion, Sverige 1930
 1 mile: 4,23,5 København 1925
 5.000 meter: 16,05,0 1924

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Danske OL-deltagere i atletik
Atleter fra Københavns IF
Personer fra Frederiksberg
Mellemdistanceløbere fra Danmark
Pave Clemens

En række paver har heddet Clemens:
 Clemens I (88-97)
 Clemens II (1046-1047)
 Clemens III, modpave (1080-1084)
 Clemens III (1187-1191)
 Clemens IV (1265-1268)
 Clemens V (1305-1314)
 Clemens VI (1342-1352)
 Clemens VII, modpave (1378-1394) (i Avignon)
 Clemens VII (1523-1534)
 Clemens VIII (1592-1605)
 Clemens IX (1667-1669)
 Clemens X (1670-1676)
 Clemens XI (1700-1721)
 Clemens XII (1730-1740)
 Clemens XIII (1758-1769)
 Clemens XIV (1769-1774)
Kobling

En kobling er i mekanisk terminologi en komponent, der samler to aksler eller gør en aksel adskillelig. En kobling kan derfor indsættes i en konstruktion, hvori der indgår en aksel, for at lette samling/adskillelse af konstruktionen, ligesom koblingen kan benyttes til midlertidigt at bringe overførslen af kraft til ophør.

I automobilindustrien er en  kobling synonym med en adskillelig/justerbar friktionskobling. Koblingen overfører i dette tilfælde kraft mellem krumtapsakslen (drivende) og akslen i gearkassen (drevne). Samtidig er det muligt for brugeren at koble ind og ud.
Jørgen Munk Plum

Jørgen Munk Plum (født 16. juli 1925, Broager-11. april 2011 i Haderslev) var en dansk atlet og dyrlæge. Han var medlem af Københavns IF og fra 1963 Attila i Nykøbing Falster. 

Munk Plum forbedrede den danske rekord 13 gange fra 46,11 til 50,35. I 1961 blev han med hans sidste rekord på 50,35 den anden dansker som kastede over 50 meter i diskoskast. Poul Schlichter fra  AlK 95 kastede 50,09 i 1960. Munk Plum vandt 11 danske mesterskaber i diskoskast i perioden 1949-63.
og vandt DM-bronze i kuglestød 1956.
Han deltog i Europamesterskaberne 1950 i Bryssel hvor han blev nummer 8. Han blev nr 13 ved OL 1952 i Helsingfors.
Han var på det landsholdet 32 gange.

Jørgen Munk Plum var farbror til skuespillerinden Mette Munk Plum (Se også  Slægten  Plum)

Danske mesterskaber 
  1963  Diskoskast  45,67 
  1962  Diskoskast  45,75
  1961  Diskoskast  50,35
  1961  Danmarksturneringen (Dansk hold mester)
  1960  Diskoskast  49,74
  1960  Danmarksturneringen
  1959  Diskoskast  45,79
  1958  Diskoskast  45,27
  1957  Diskoskast  47,17
  1956  Diskoskast  46,65
  1956  Kuglestød  12,32
  1955  Diskoskast  44,85
  1954  Diskoskast  45,68
  1953  Diskoskast  44,35
  1952  Diskoskast  47,57
  1951  Diskoskast  46,58
  1949  Diskoskast  44,80

Bedste resultat 
 Diskoskast: 50,35 Aarhus Stadion 13. august 1961
 Kuglestød: 13,02 Østerbro Stadion 1. oktober 1960

Eksterne henvisninger 
 DAF i tal – Jørgen Munk Plum 
 Statletik.dk – Profil – Jørgen Munk Plum
 Jørgen Munk Plum Biography and Olympic Results – Olympics at Sports-Reference.com  
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 

Jørgen Munk
Danske OL-deltagere i atletik
Atleter fra Københavns IF
Atleter fra Attila Nykøbing Falster
Personer fra Broager
Diskoskastere fra Danmark
Kuglestødere fra Danmark
Privat

Privat (eller det engelske Private) har flere betydninger:

 Privat er tildels det modsatte af offentlig.
 Privat ejendomsret – Noget som ejes eller bruges af en eller flere enkeltpersoner som har ret til at bestemme over det.
 Privatliv og privatlivets fred – Noget som angår, tilhører eller bruges af en enkelt person.

 Andre sammenhænge
 Private – en dansk popgruppe.
 Private – fællestitlen for en serie ungdomsromaner skrevet af Kate Brian.
 Private Media Group – en pornoproduktions- og distributionsvirksomhed.
Fotodermatitis

Fotodermatitis (af græsk photo: lys, og derma: hud) er et udtryk for hudens reaktion på solens uv-stråler. Det kan skyldes bl.a. medicin, der gør huden mere følsom, hudprodukter, f.eks. solcreme der indeholder PABA eller visse parfumer, visse autoimmune sygdomme som f.eks. systemisk lupus erythematosus eller vitaminmangel. Læger kan diagnosticere fotodermatitis ved hjælp af en fototest.

Årsag 
Flere medikamina kan forårsage fotodermatitis:
 Psoralener, tjære og fotoaktive farvestoffer, herunder eosin
 PABA, der findes i visse solcremer
 Hexachlorophen, der findes i visse antibakterielle sæber
 Kontakt med saften fra Kæmpe-Bjørneklo eller Almindelig Rude (Ruta graveolens), der findes vildtvoksende i det meste af Danmark
 Tetracycliske antibiotika
 NSAID
 Det fluoroquinolone antibiotika Sparfloxacin kan i sjældne tilfælde (ca. 2%) give fotodermatitis
 Pellagra

Fælles for disse er, at de alene ikke giver fotodermatitis; først når huden efterfølgende udsœttes for uv-stråling fra solen udvikles symptomerne.

Symptomer 
Omfatter ofte hævelse, en brændende fornemmelse i huden, et rødt, kløende udslæt, der med tiden kan blive til små blærer, samt afskallende hud. Der kan ligeledes indtræde kvalme.

Symptomer opstår typisk 1-2 døgn efter udsættelse for allergenet og sollys; et klassisk eksempel er børn, der leger blandt bjørneklo og som dagen efter udvikler sviende eller brændende udslæt på ben eller arme.

Forebyggelse 
Forebyggelse omfatter beskyttelse mod sollys:
 Bliv inden døre i dagens mest solrige periode (fra middag til kl. 3 eftermiddag)
 Dæk huden til med lange bukser og ærmer og en bredskygget hat når det er sandsynligt, at huden udsættes for skarpt sollys. Husk at skydække ikke beskytter mod uv-stråling 
 Undgå kemikalier, der kan forårsage en reaktion (undlad dog ikke at tage ordineret medicin uden at konsultere en læge)
 Brug solbeskyttelse med mindst faktor 30
 Ved svære/alvorlige symptomer, søg læge, vagtlæge eller skadestue

Medicinsk behandling 
 I tilfælde af Pellagra som udløsende årsag er niacin den specifikke behandling

Ikke-medicinsk behandling 
 Grøn te indeholder antioxidanter, der kan hjælpe
 Morgenfruer har været anvendt
 Aloe kan anvendes udvortes

Symptomerne heler gerne op i løbet af 8-14 dage. Herefter ses en misfarvning af huden i det angrebne område, som kan være måneder, nogle gange et halvt år, om at forsvinde.

Fødevarer som behandling 
 Betakaroten, der findes i især gulerødder siges at afhjælpe symptomerne – dette er dog ikke dokumenteret
 Omega-3-fedtsyrer, der findes i fisk og hørfrø
 Protein – vil især hjælpe patienter, hvor fejlernæring er udløsende årsag

Referencer 
 Dermatologi og venerologi, af Sand Petersen, Weismann, Menne og Lange Vejlsgaard. FADL's Forlag 1993. 

Hudsygdomme
Register (indeks)

Et register er en samling af indførsler, oftest alfabetisk ordnet, beregnet til at sætte en bruger i stand til at lokalisere information i et dokument. Registret kan være en del af dokumentet eller publiceret selvstændigt, jf. konkordans.

Et register kan også være en alfabetisk eller systematisk ordnet liste over ord og begreber, som findes i et antal dokumenter med det formål at lette genfindingen af det enkelte dokument (et indeksværk).

Litteratur 
 Enser, P. G. B. (1985). Automatic Classification of Book Material Represented by Back-of-the-book index. Journal of Documentation, 41, 135-155. 
 Spang ­Hanssen, Henning (1989). Registre på Brugernes niveau. I: Orden i papirerne – en hilsen til J. B. Friis ­Hansen. Redigeret af Ole Harbo & Leif Kajberg. København, Danmarks biblioteksskole. (Pp. 149-155).

Biblioteks- og informationsvidenskab
Informationskataloger
Torbjørn

Torbjørn (eller Thorbjørn) er et nordisk drengenavn sammensat af gudenavnet Thor og «bjørn». 

Torben er en dansk-tysk variant af det nordiske Torbjørn. 

Þorbiǫrn var den norrøne form af navnet, mens Thorbiorn var den gammeldanske og gammelsvenske form.

Drengenavne
Klaus David Jensen

Klaus David Jensen (født 15. juli 1971) er en dansk tidligere kapgænger, der var medlem af Københavns IF. Han deltog i VM 1997 hvor han blev nummer 30 på 50 km og 1999, hvor han blev nummer 19 på 50 km. Ved EM 1998 i Budapest blev det en 25. plads på 50 km.
Han blev 1999 første dansker under 4 timer på 50 km

Efter atletikkarrieren blev Klaus David Jensen i periode aktiv i erhvervslivet med eget firma. I året 2010 ændrede han karriere og har siden været skovløber og naturvejleder i Naturstyrelsen

Danske mesterskaber 

  5000 meter gang inde 1996
  5000 meter gang inde 1999
  5000 meter gang inde 2004

Personlige rekorder 
 20 km gang: 1.27.31 1998
 30 km gang: 2.18.01 Tranbjerg 10. april 1999
 35 km gang: 2.48.21 Dudince, SVK 25. april 1998
 50 km gang: 3.59.14 Naumburg 6. juni 1999
 30.000 meter gang (bane): 2.24.58,3 Rotterdam 26. juli 1997
 2 timer gang (bane): 25 660 meter Rotterdam 26. juli 1997

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 

Kapgængere fra Danmark
Atleter fra Københavns IF
Hareskov Bibliotek

Hareskov Bibliotek er et kombibibliotek. Pr. 1. november 2007 indviedes det nye bibliotek på Poppel Alle 12 i Hareskov by som en kombination af folke- og skolebibliotek der deler lokaler, materialer og personale. Det eksisterende skolebibliotek på Hareskov Skole er blevet udvidet med en tilbygning, så det nødvendige antal kvadratmeter til den samlede biblioteksfunktion samt Hareskov Postbutik er blevet sikret.

Eksterne henvisninger 
Furesøbibliotekerne om biblioteket 

Folkebiblioteker i Danmark
Furesø Kommune
Black Cat

Black Cat (Felicia Hardy) er en fiktiv figur, som hører til i Spider-Man verdenen. Er en Marvel Comics anti-helt, som både har været fjende og ex-kæreste til Spider-Man. Skabt af writeren Marv Wolfman og tegneren Keith Pollard. Hun havde sin første optræden i The Amazing Spider-Man #194 (juli 1979). Black er en dygtig (og omdannet) katte-tyv, som en gang i mellem har tilbøjelighed til at være en ægte superhelt og en eventyrer. Hun er en af Spider-Mans få let-påklædte kærlighedsemner.

Publiseringshistorie 
I 1979 kiggede Mark Wolfman efter en ny kvindelige fjende, hvis eneste formål var at tilintetgøre Spider-Woman. Han besluttede at tage udgangspunkt i Tex Averys tegneserie "Bad Luck Blackie" i hvilken en sort kat bringer uheld til alle dem i en umiddelbar nærhed af hende. Black Cats kostume er designet af Dave Cockrum.

Da Wolfman skiftede sine skriveoverdragelser med Marvel Comics til Amazing Spider-Man, tog hans nye figur med ham.

Noter 

Fiktive personer
Spider-Man
Valdemar Andersen (plakatkunstner)

Anders Valdemar Peter Andersen (3. februar 1875 i København – 15. juli 1928 sammesteds) var en dansk maler, illustrator og karikaturtegner.

I 1914 tegnede Andersen sammen med Wilfred Glud årets julemærke og han stod bag motiverne til frimærkeudgivelsen i anledning af Genforeningen i 1920.

Galleri

Reference

Litteratur 
 Poul Carit Andersen, Valdemar Andersen - En dansk tegner, Selskabet Bogvennerne, 1975. .

Eksterne henvisninger 
 

 

Illustratorer fra Danmark
Tegnere fra Danmark
Andersen, Valdemar
Personer fra København
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Plakatkunstnere fra Danmark
Slaget ved Kolding (1658)

Slaget ved Kolding blev udkæmpet den 25. december 1658, mellem Sverige og styrker fra Den polsk-litauiske realunion og Danmark. Svenskerne blev ledet af kong Karl 10. Gustav, mens de polske og danske styrker, blev ledet af . Den polsk-danske styrke vandt slaget.

Karl Gustav-krigene
Kolding, Slaget ved (1658)
Kolding
Begivenheder i 1658
Kolding, Slaget ved (1658)
Louis Levy (komponist)

Louis Levy (20. november 1894 – 18. august 1957) var en engelsk komponist, dirigent og filmskaber som arbejde specielt med film af Alfred Hitchcock og Will Hay. Han blev født i London og døde i Slough, Berkshire.

Delvis filmografi 
Som komponist og/eller dirigent:
 The Ghoul (1933)
 Brown on Resolution (1935)
 The 39 Steps (1935)
 Tudor Rose (1936)
 Oh, Mr Porter! (1937)
 The Lady Vanishes (1938)
 The Citadel (1938)
 Ask a Policeman (1939)
 Night Train to Munich (1940)
 The Young Mr Pitt (1942)
 We Dive at Dawn (1943)
 Millions Like Us (1943)
 The Man in Grey (1943)
 Fanny by Gaslight (1944)
 Under Capricorn (1949)
 Captain Horatio Hornblower R.N. (1951)
 The Dam Busters (1954)
 Yield to the Night (1956)

Eksterne henvisninger 
 
 

Komponister fra England
Dirigenter fra England
Andreas Christian Hviid

Andreas Christian Hviid (20. oktober 1749 – 3. maj 1788) var en dansk filolog og teolog.

Andreas Christian Hviid var søn af provst Matthias Hviid, og blev født i København. Efter at have modtaget undervisning i hjemmet kom han 1763 i Roskilde Skole, fra hvilken han blev dimitteret 1769. Han valgte det teologiske studium, men det var kun den filologiske og kritiske side af dette, som interesserede ham; han havde tidlig læst Den savoyardiske Præsts Bekjendelser og derigennem fået "Modbydelighed for den Slags Dogmatik, der vel driver paa Bibelen som Grunden til vor Tro, men uden at hente skarpe Beviser af denne".

Udlandsrejse 
Da han 1777 ved Ove Høegh-Guldbergs protektion fik et rejsestipendium, tog han til Göttingen for under Johann David Michaelis’ og Christian Gottlob Heynes vejledning at dyrke de østerlandske og klassiske sprog og skærpe sin kritiske Sans. I efteråret 1778 forlod han den lille tyske universitetsby for over Wien, hvor han ville kollationere nogle bibelhåndskrifter, at nå Italien.

I Wien kom han i nærmere forbindelse med ærkebiskop Christoph Anton von Migazzi og den lærde pavelige nuntius Giuseppe Garampi, der anbefalede ham til kardinal Giovanni Francesco Albani, den gang forstander for det vatikanske bibliothek, og til propagandaens sekretær, den senere kardinal Stefano Borgia.

Under et 15 måneders ophold i Rom fortsatte Hviid kollationeringen af bibelhåndskrifter, og ved indfødte læreres hjælp blev han bedre hjemme i de østerlandske sprog. Som en prøve på sine studier udgav han det 49. kapitel i Genesis efter en arabisk oversættelse i en samaritansk triglotte på det Barberiniske Bibliotek. Tillige granskede han flittig i Roms kunstsamlinger, og i kunstnernes kreds var han en hyppig gæst. 1780 forlod han Rom for over Paris og Holland at vende tilbage til København.

Hjemkomst og udgivelsen af rejsedagbogen 
Kort efter sin hjemkomst i 1781 blev han provst ved Kommunitetet og Regensen med titel af professor, og i de følgende år holdt han eksegetiske og hermeneutiske forelæsninger ved Københavns Universitet.

Han havde hjembragt adskillige frugter af sin flid i Wien og Rom, men kun få af disse kom læseverdenen til gode. Derimod lykkedes det ham 1787 at få udgivet 1. bind af den dagbog, han havde ført på sin rejse, og et brudstykke af 2. del, som var trykt før hans død 3. maj 1788, udgav Anders Gamborg efter først på sin døende vens forlangende at have tilintetgjort den endnu utrykte del. Gennem disse dagbogsoptegnelser med de mange indstrøede sentenser lærer vi Hviid at kende som en elskværdig og beskeden mand og som en afgjort tilhænger af den da herskende rationalisme.

1782 havde han ægtet Maria Sophie Munk, datter af justitsråd, sekretær og revisor ved postvæsenet Søren Munk; hun overlevede ham.

I 2005 blev Hviids dagbog genudgivet på Forlaget Vandkunsten.

Henvisninger 
 Dansk biografisk lexikon, bind VIII
 Andreas Christian Hviid – Hviids Evropa, Forlaget Vandkunsten, København, 2005.

Teologer fra Danmark
Filologer fra Danmark
Personer i oplysningstiden
Personer fra København
Danskere i 1700-tallet
Personer i Dansk Biografisk Leksikon
Titulære professorer fra Danmark